Document ID: 31982R1658

Tarybos reglamentas (EEB) Nr. 1658/82
1982 m. birželio 10 d.
papildantis Reglamentą (EEB) Nr. 1107/70 dėl pagalbos teikimo geležinkelio, kelių ir vidaus vandenų transportui nuostatomis dėl kombinuoto transporto
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1970 m. birželio 4 d. Tarybos reglamentą (EEB) Nr. 1107/70 dėl pagalbos teikimo geležinkelio, kelių ir vidaus vandenų transportui [1], ypač į jo 3 straipsnį,
atsižvelgdama į Komisijos pasiūlymą [2],
atsižvelgdama į Europos Parlamento nuomonę [3],
atsižvelgdama į Ekonomikos ir socialinių reikalų komiteto nuomonę [4],
kadangi įvairios kombinuoto transporto sistemos ir technologijos yra naudingos visai Bendrijai, inter alia, sumažindamos perkrovimą tam tikruose keliuose, taupydamos energiją bei sudarydamos sąlygas geriau panaudoti geležinkelio pajėgumus;
kadangi atitinkamai turėtų būti skatinamos investicijos, reikalingos kombinuotam transportui vystyti; kadangi dėl to svarbu, kad suinteresuotos įmonės galėtų pasinaudoti valstybės narės arba valstybės lėšomis teikiama pagalba;
kadangi Reglamente (EEB) Nr. 1107/70 nustatyta, kad valstybės narės gali teikti pagalbą Bendrijai ekonomiškesnių transporto sistemų ir technologijų vystymui, tačiau šią pagalbą leidžiama teikti tik eksperimentiniu etapu; kadangi kombinuotam transportui vystyti reikia numatyti pradinį veiklos etapą, kuris būtų pakankamai ilgas, kad šiam transportui būtų sudarytos geresnės pervežimų rinkos sąlygos;
kadangi dėl to būtina suderinti Bendrijos nuostatas dėl pagalbos,
PRIĖMĖ ŠĮ REGLAMENTĄ:
1 straipsnis
"e) kai pagalbos teikimas yra laikina priemonė, skirta kombinuoto transporto vystymui palengvinti, ši pagalba siejama su investicijomis šiose srityse:
- infrastruktūrai,
- stacionariems ir kilnojamiems įrengimams, reikalingiems krovinių perkėlimui į kitos rūšies transportą.
Iki 1986 m. gruodžio 31 d. Komisija Tarybai parengia pažangos ataskaitą apie šios nuostatos taikymą. Atsižvelgdama į šį pranešimą ir į laikiną šiame reglamente nustatytos sistemos pobūdį, Taryba, remdamasi Komisijos pasiūlymu, priima sprendimą dėl toliau taikytinos sistemos ir, prireikus, dėl patvirtintinos šios sistemos nebetaikymo tvarkos."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiame leidinyje.
Jis taikomas nuo 1982 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1982 m. birželio 10 d.

Labels: 8
19